(Aangestuur vanaf FIFA Wêreldbeker)
Die FIFA Sokker-Wêreldbeker (Engels: FIFA World Cup) is 'n sokker-wêreldkampioenskappe wat elke vier jaar tussen internasionale mans-spanne (wat lede van FIFA is) uitgespeel word. Die kampioenskappe is nog elke vier jaar toegeken sedert dit vir die eerste keer in 1930 gespeel is, met die uitsondering van 1942 en 1946 toe dit weens die Tweede Wêreldoorlog nie kon plaasvind nie. Die huidige wêreldkampioen is Spanje, wat die laaste toernooi in 2010 gewen het.
Oor die 19 kampioenskappe wat al aangebied is het agt lande al die titel ingepalm. Brasilië het al 'n rekord van vyf keer gewen en is ook die enigste span wat tot dusver in al die kampioenskappe meegeding het. Italië het al vier keer gewen en Duitsland al drie keer. Die ander wenners sluit in Uruguay en Argentinië met twee titels elk, en Engeland, Frankryk en Spanje met een titel elk.
Die volgende drie wêreldbekertoernooie sal in 2014 in Brasilië, 2018 in Rusland en 2022 in Katar plaasvind.